CELEX: 32019D0871
Language: sk
Date: 2019-03-26 00:00:00
Title: Vykonávacie rozhodnutie Komisie (EÚ) 2019/871 z 26. marca 2019 o schválení účtovných závierok platobných agentúr Spojeného kráľovstva, pokiaľ ide o výdavky financované z Európskeho poľnohospodárskeho záručného fondu (EPZF) za rozpočtový rok 2018 [oznámené pod číslom C(2019) 2357]

28.5.2019   
               
               
                  SK
               
               
                  Úradný vestník Európskej únie
               
               
                  L 140/94
               
            
         VYKONÁVACIE ROZHODNUTIE KOMISIE (EÚ) 2019/871
         z 26. marca 2019
         o schválení účtovných závierok platobných agentúr Spojeného kráľovstva, pokiaľ ide o výdavky financované z Európskeho poľnohospodárskeho záručného fondu (EPZF) za rozpočtový rok 2018
         
            
               [oznámené pod číslom C(2019) 2357]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 51,
         po porade s Výborom pre poľnohospodárske fondy,
         keďže:
         
                     (1)
                  
                  
                     Podľa článku 51 nariadenia (EÚ) č. 1306/2013 musí Komisia na základe ročných účtovných závierok, ktoré predložili členské štáty spolu s informáciami požadovanými na schválenie účtovných závierok a stanoviskom audítora k úplnosti, presnosti a vecnej správnosti účtovnej závierky a správami certifikačných orgánov, schváliť účtovné závierky platobných agentúr uvedených v článku 7 uvedeného nariadenia do 31. mája roka nasledujúceho po danom rozpočtovom roku.
                  
               
                     (2)
                  
                  
                     V súlade s článkom 39 nariadenia (EÚ) č. 1306/2013 sa poľnohospodársky rozpočtový rok začína 16. októbra roku N – 1 a končí 15. októbra roku N. V rámci schvaľovania účtovných závierok za rozpočtový rok 2018 by sa mali zohľadniť výdavky, ktoré Spojenému kráľovstvu vznikli od 16. októbra 2017 do 15. októbra 2018, ako sa stanovuje v článku 11 ods. 1 vykonávacieho nariadenia Komisie (EÚ) č. 908/2014 (2).
                  
               
                     (3)
                  
                  
                     Keďže Spojené kráľovstvo už Komisii oznámilo potrebné účtovné informácie, je vhodné pristúpiť k prijatiu príslušného rozhodnutia o schválení účtovných závierok podľa článku 51 nariadenia (EÚ) č. 1306/2013.
                  
               
                     (4)
                  
                  
                     V článku 33 ods. 2 prvom pododseku vykonávacieho nariadenia (EÚ) č. 908/2014 sa stanovuje, že sumy, ktoré sú v súlade s rozhodnutím o schválení účtovných závierok uvedeným v článku 33 ods. 1 uvedeného nariadenia vymáhateľné od každého členského štátu alebo splatné každému členskému štátu, sa určia odpočítaním mesačných platieb za príslušný rozpočtový rok od výdavkov uznaných za daný rok v súlade s článkom 33 ods. 1
                  
               
                     (5)
                  
                  
                     Na základe informácií, ktoré poskytlo Spojené kráľovstvo, a po všetkých potrebných kontrolách a zmenách môže Komisia prijať rozhodnutie o úplnosti, presnosti a vecnej správnosti účtovných závierok týchto platobných agentúr: „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ a „Rural Payments Agency“, pokiaľ ide o výdavky financované z EPFRV. Komisia skontrolovala informácie, ktoré jej predložilo Spojené kráľovstvo, a výsledky svojich kontrol oznámila Spojenému kráľovstvu, spolu s potrebnými zmenami, pred dátumom prijatia tohto rozhodnutia.
                  
               
                     (6)
                  
                  
                     V prípade týchto platobných agentúr môže Komisia na základe ročných účtovných závierok a sprievodných dokumentov prijať rozhodnutie o úplnosti, presnosti a vecnej správnosti predložených ročných účtovných závierok.
                  
               
                     (7)
                  
                  
                     V súlade s článkom 5 ods. 5 delegovaného nariadenia Komisie (EÚ) č. 907/2014 (3) sa majú všetky nedodržania lehôt v auguste, septembri a októbri zohľadniť v rámci rozhodnutia o schválení účtovných závierok. Niektoré výdavky, ktoré Spojené kráľovstvo nahlásilo v roku 2018 počas uvedených mesiacov, sa uskutočnili až po uplatniteľných lehotách. Týmto rozhodnutím by sa preto mali stanoviť príslušné zníženia.
                  
               
                     (8)
                  
                  
                     V súlade s článkom 41 nariadenia (EÚ) č. 1306/2013 Komisia už znížila počet mesačných platieb súvisiacich so Spojeným kráľovstvom na rozpočtový rok 2018 z dôvodu nedodržania platobných lehôt. Komisia by v tomto rozhodnutí mala zohľadniť takéto znížené sumy s cieľom zabrániť akýmkoľvek neprimeraným alebo termínom nezodpovedajúcim platbám alebo uhradeniu súm, ktoré by neskôr mohli byť predmetom finančnej opravy. Predmetné sumy možno preskúmať, prípadne aj v rámci postupu overenia súladu podľa článku 52 nariadenia (EÚ) č. 1306/2013.
                  
               
                     (9)
                  
                  
                     V článku 54 ods. 2 nariadenia (EÚ) č. 1306/2013 sa uvádza, že ak k vymoženiu súm, pri ktorých sa zistili nezrovnalosti, nedošlo do štyroch rokov od dátumu žiadosti o vrátenie prostriedkov alebo do ôsmich rokov, ak je vymáhanie predmetom pojednávania vnútroštátneho súdu, príslušný členský štát má znášať 50 % finančných dôsledkov spojených s nevymožením. V článku 54 ods. 4 nariadenia (EÚ) č. 1306/2013 sa členským štátom ukladá povinnosť pripojiť k ročnej účtovnej závierke, ktorú podľa článku 29 vykonávacieho nariadenia (EÚ) č. 908/2014 majú predložiť Komisii, certifikovanú tabuľku so sumami, ktoré majú znášať podľa článku 54 ods. 2 nariadenia (EÚ) č. 1306/2013. Pravidlá plnenia povinnosti členských štátov vykazovať sumy, ktoré sa majú vymáhať, sú stanovené vo vykonávacom nariadení (EÚ) č. 908/2014. Príloha II k vykonávaciemu nariadeniu (EÚ) č. 908/2014 obsahuje vzor tabuľky, ktorú majú členské štáty použiť na predloženie informácií o sumách, ktoré sa majú vymáhať. Komisia by na základe tabuliek, ktoré členské štáty vyplnili, mala rozhodnúť o finančných dôsledkoch situácií, keď sa sumy v prípade nezrovnalostí nevymohli do štyroch, resp. ôsmich rokov.
                  
               
                     (10)
                  
                  
                     Podľa článku 54 ods. 3 nariadenia (EÚ) č. 1306/2013 sa môžu členské štáty z riadne opodstatnených dôvodov rozhodnúť, že nebudú pokračovať vo vymáhaní. Takéto rozhodnutie možno prijať, iba ak je súhrn vynaložených a predpokladaných ďalších nákladov vyšší ako vymáhaná suma alebo ak je vymáhanie nemožné z dôvodu platobnej neschopnosti dlžníka alebo osôb právne zodpovedných za nezrovnalosť, ktorá sa zaznamenala a uznala na základe vnútroštátneho práva. Ak sa dané rozhodnutie prijalo do štyroch rokov od dátumu žiadosti o vrátenie prostriedkov alebo do ôsmich rokov v prípade, že je vymáhanie predmetom vnútroštátneho súdneho konania, z rozpočtu Únie by sa malo uhradiť 100 % finančných dôsledkov nevykonaného vymáhania. Sumy, ktoré sa Spojené kráľovstvo rozhodlo nevymáhať, a dôvody tohto rozhodnutia sa uvádzajú v súhrnnej správe uvedenej v článku 54 ods. 4 nariadenia (EÚ) č. 1306/2013 v spojení s článkom 102 ods. 1 písm. c) bodom iv) prvým pododsekom uvedeného nariadenia. Takéto sumy by sa preto Spojenému kráľovstvu nemali účtovať, a preto sa uhrádzajú z rozpočtu Únie.
                  
               
                     (11)
                  
                  
                     V súlade s článkom 51 nariadenia (EÚ) č. 1306/2013 by týmto rozhodnutím nemali byť dotknuté rozhodnutia, ktoré Komisia môže prijať neskôr s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie,
                  
               PRIJALA TOTO ROZHODNUTIE:
         
            Článok 1
            Účtovné závierky platobných agentúr Spojeného kráľovstva „Department of Agriculture, Environment and Rural Affairs“, „The Scottish Government Rural Payment and Inspection Directorate“, „Welsh Government“ a „Rural Payments Agency“ sa týmto schvaľujú, pokiaľ ide o výdavky financované z Európskeho poľnohospodárskeho záručného fondu (EPZF), v súvislosti s rozpočtovým rokom 2018.
            Sumy, ktoré sú vymáhateľné od Spojeného kráľovstva alebo splatné Spojenému kráľovstvu podľa tohto rozhodnutia, vrátane tých, ktoré vyplývajú z uplatňovania článku 54 ods. 2 nariadenia (EÚ) č. 1306/2013, sa uvádzajú v prílohe k tomuto rozhodnutiu.
         
         
            Článok 2
            Týmto rozhodnutím nie sú dotknuté budúce rozhodnutia o overení súladu, ktoré Komisia môže prijať v súlade s článkom 52 nariadenia (EÚ) č. 1306/2013 s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie.
         
         
            Článok 3
            Toto rozhodnutie je určené Spojenému kráľovstvu Veľkej Británie a Severného Írska.
         
         
            V Bruseli 26. marca 2019
            
               
                  Za Komisiu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 549.
         
            (2)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).
         
            (3)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).
      
      
         
            PRÍLOHA
            
               SCHVÁLENIE ÚČTOVNÝCH ZÁVIEROK PLATOBNÝCH AGENTÚR
            
            ROZPOČTOVÝ ROK 2018
            
               Sumy, ktoré sa majú vymôcť od členského štátu alebo zaplatiť členskému štátu
            
            
                        ČŠ
                     
                     
                         
                     
                     
                        2018 – Výdavky/pripísané príjmy platobných agentúr, ktorých účtovné závierky sa
                     
                     
                        Spolu a + b
                     
                     
                        Zníženia a pozastavenia platieb za celý rozpočtový rok (1)
                        
                     
                     
                        Suma, ktorá sa má účtovať podľa článku 54 ods. 2 nariadenia (EÚ) č. 1306/2013
                     
                     
                        Spolu vrátane znížení a pozastavení
                     
                     
                        Platby uhradené členským štátom za rozpočtový rok
                     
                     
                        Suma, ktorá sa má od členského štátu vymôcť (-) alebo sa mu má vyplatiť (+) (2)
                        
                     
                  
                        schvaľujú
                     
                     
                        oddeľujú
                     
                  
                        = výdavky/pripísané príjmy uvedené v ročnom vyhlásení
                     
                     
                        = celkové výdavky/pripísané príjmy uvedené v mesačných vyhláseniach
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h = f – g
                     
                  
                        UK
                     
                     
                        v GBP
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        – 81 567,52 
                     
                     
                        – 81 567,52 
                     
                     
                        0,00
                     
                     
                        – 81 567,52 
                     
                  
                        UK
                     
                     
                        v EUR
                     
                     
                        3 134 431 581,76 
                     
                     
                        0,00
                     
                     
                        3 134 431 581,76 
                     
                     
                        – 7 568 165,96 
                     
                     
                        0,00
                     
                     
                        3 126 863 415,80 
                     
                     
                        3 131 942 681,20 
                     
                     
                        – 5 079 265,40 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        ČŠ
                     
                     
                         
                     
                     
                        Výdavky (3)
                        
                     
                     
                        Pripísané príjmy (3)
                        
                     
                     
                        Článok 54 ods. 2 (= e)
                     
                     
                        Spolu (= h)
                     
                     
                         
                     
                  
                        05 07 01 06
                     
                     
                        6701
                     
                     
                        6702
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                        UK
                     
                     
                        v GBP
                     
                     
                        0,00
                     
                     
                        0,00
                     
                     
                        – 81 567,52 
                     
                     
                        – 81 567,52 
                     
                  
                        UK
                     
                     
                        v EUR
                     
                     
                        0,00
                     
                     
                        – 5 079 265,40 
                     
                     
                        0,00
                     
                     
                        – 5 079 265,40 
                     
                  
                        
                                    POZNÁMKA:
                                 
                                 
                                    Nomenklatúra 2019: 05 07 01 06, 6701, 6702
                                 
                              
                  
               (1)  Ide o tie zníženia a pozastavenia platieb, ktoré sa zohľadňujú v systéme platieb, ku ktorým sa pripočítavajú najmä opravy za nedodržanie platobných lehôt v auguste, septembri a októbri 2018, a iné zníženia v súvislosti s článkom 41 nariadenia (EÚ) č. 1306/2013.
            
               (2)  Pri výpočte sumy, ktorá sa má od členského štátu vymôcť alebo sa má členskému štátu vyplatiť, sa zohľadňuje celková suma v ročnom vyhlásení za schválené výdavky (stĺpec a) alebo celková suma mesačných vyhlásení o oddelených výdavkoch (stĺpec b). Platný výmenný kurz: článok 11 ods. 1 prvý pododsek druhá veta delegovaného nariadenia (EÚ) č. 907/2014.
            
               (3)  Rozpočtový riadok 05 07 01 06 sa rozdelí medzi záporné opravy, ktoré sa tak stanú pripísanými príjmami v rozpočtovom riadku 67 01, a kladné opravy v prospech členských štátov, ktoré sa teraz začlenia na stranu výdavkov v riadku 05 07 01 06 na základe článku 43 nariadenia (EÚ) č. 1306/2013.